JP VODOVOD MOSTAR d.o.o.
 POZIV KORISNICIMA ZA UREĐENJE STATUSA PRIKLJUČKA
JP „Vodovod“ d.o.o. Mostar informira građane, da od danas 19.08.2026.g. pokreće/ aktivnost  zamjene vodomjera i pregleda priključnih i unutrašnjih instalacija kojom prilikom će se ugrađivati radijski LoraWan vodomjeri na daljinsko očitanje. Prilikom zamjene vodomjera kontrolirati će se eventualno postojanje neovlaštenog priključka (ilegalni priključak).
Svi korisnici koji imaju neovlašteni priključak, bit će isključeni s vodovodne mreže, o čemu će se sačiniti odgovarajuća službena zabilješka i rješenje o isključenju. Troškove isključenja i ponovnog priključenja u iznosu od najmanje 2.761,20 KM plaća korisnik čime bi stekao uvjete za ponovno priključenje na javnu vodovodnu mrežu.
Informiramo korisnike, koji posjeduju neovlašteni priključak, da suradnjom s našom ekipom na terenu, mogu smanjiti navedene troškove. Svi korisnici koji prijave da posjeduju neovlašteni priključak i lociraju mjesto neovlaštenog priključenja plaćaju samo dio troškova isključenja u iznosu od 421,20 KM.
Ujedno informiramo korisnike da tijekom provođenja provjera može doći do kratkotrajnih prekida u vodoopskrbi.
Ove aktivnosti su usmjerene na vraćanje vodoopskrbe u „normalne“ okvire racionalne potrošnje pitke vode i zaštite naših urednih korisnika od mogućih redukcija u isporuci pitke vode, te se unaprijed zahvaljujemo na razumijevanju i suradnji.

